ai4bharat/Pralekha huggingface dataset:
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நவீன மீன்பிடி துறைமுகங்கள் மற்றும் மீன் இறங்கு மையங்களின் வளர்ச்சிக்காக ரூ. 7,500 கோடிக்கும் அதிகமான திட்டங்களுக்கு அரசு ஒப்புதல் அளித்துள்ளது.: பர்ஷோத்தம் ரூபாலா
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, மத்திய துறைமுகங்கள், கப்பல் போக்குவரத்து மற்றும் நீர்வழித்துறை அமைச்சர் திரு சர்பானந்தா சோனோவால் ஆகியோர் இன்று கொச்சி துறைமுக ஆணையத்தின் வில்லிங்டன் தீவில் உள்ள சாமுத்ரிகா ஹாலில், தோப்பும்பாடியில் உள்ள கொச்சி மீன்பிடி துறைமுகத்தை நவீனமயமாக்குதல் மற்றும் மேம்படுத்துவதற்கான திட்டத்திற்கு அடிக்கல் நாட்டினர். நிகழ்ச்சியில், எர்ணாகுளம் மக்களவைத் தொகுதி நாடாளுமன்ற உறுப்பினர் திரு ஹிபி ஈடன், கொச்சி தொகுதி சட்டப்பேரவை உறுப்பினர் திரு கே.ஜே.மாக்சி, எர்ணாகுளம் தொகுதி சட்டப்பேரவை உறுப்பினர் திரு. டி.ஜே.வினோத், கொச்சி மாநகராட்சி மேயர் எம். அனில் குமார் மற்றும் அதிகாரிகள் கலந்து கொண்டனர்.
மத்திய மீன்வளம், கால்நடை பராமரிப்பு மற்றும் பால்வள அமைச்சகத்தின் மீன்வளத்துறை, துறைமுக அமைச்சகத்துடன் ஒன்றிணைந்து பிரதமர் மத்ஸ்ய சம்பாத திட்டத்தின் கீழ், மத்திய நிதியுதவியாக ரூ. 100 கோடியுடன் மொத்தம் ரூ. 169.17 கோடியில் தோப்பும்பாடியில் உள்ள கொச்சி மீன்பிடித் துறைமுகத்தை நவீனமயமாக்குதல் மற்றும் மேம்படுத்துவதற்கான கொச்சி துறைமுக ஆணையத்தின் முன்மொழிவுக்கு மத்திய அரசு ஒப்புதல் அளித்துள்ளது.
இந்தத் திட்டம் கொச்சி மீன்பிடி துறைமுகத்தில் இயங்கும் 700 மீன்பிடி படகுகளுக்கு பயனளிக்கும், இது சுமார் 10,000 மீனவர்களின் நேரடி வாழ்வாதாரத்திற்கும், சுமார் 30,000 மீனவர்களின் மறைமுக வாழ்வாதாரத்திற்கும் உதவும். நவீனமயமாக்கல் திட்டம், மீன் மற்றும் மீன் பொருட்கள் ஏற்றுமதி மூலம் வருவாய் அதிகரிப்பதற்கு துணைபுரியும் என்று எதிர்பார்க்கப்படுகிறது.
குளிரூட்டப்பட்ட ஏலக் கூடங்கள், மீன் பேக்கேஜிங் அலகுகள், உள் சாலைகள், ஏற்றுதல் மற்றும் இறக்குதல் தளங்கள், அலுவலகம், தங்குமிடம் மற்றும் உணவு விடுதி ஆகியவை நவீனமயமாக்கலின் கீழ் எடுக்கப்பட்ட முக்கிய நடவடிக்கைகளாகும். இத்திட்டம் ரூ. 55.85 கோடியில் பொதுத்துறை, தனியார் கூட்டாண்மை மூலம் செயல்படுத்தப்படும். இதில் குளிர்பதனக் கிடங்குகள், பனிக்கட்டி ஆலைகள், பல நிலை கார் பார்க்கிங் வசதி, தலைகீழ் சவ்வூடுபரவல் ஆலை, உணவு விடுதி, சில்லறை விற்பனை சந்தை போன்றவையும் உள்ளன. ரூ. 7,500 கோடிக்கும் அதிகமான திட்டங்களுக்கு அரசு ஒப்புதல் அளித்துள்ளதாக மீன்பிடி, கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபலா தெரிவித்தார்.
மனித வள மேம்பாட்டு அமைச்சகம்
2019-20 கல்வியாண்டில் நவோதயா பள்ளிகளில் மேலும் 5,000 இடங்களுக்கு மனிதவள மேம்பாட்டுத்துறை அமைச்சர் ஒப்புதல்
கிராமப்புற மாணவர்களுக்கு தரமான கல்வியின் விரிவாக்கத்திற்கான சரியான இலக்கை நோக்கிய நடவடிக்கை – திரு. பிரகாஷ் ஜவடேகர்
2019-20 கல்வியாண்டில் ஜவஹர் நவோதயா பள்ளியில் மேலும் 5,000 இடங்களை அதிகரிப்பதற்கான ஒப்புதலை மத்திய மனிதவள மேம்பாட்டுத் துறை அமைச்சர் திரு.பிரகாஷ் ஜவடேகர் அறிவித்துள்ளார். தற்போது கிராமப்புற மாணவர்களுக்காக செயல்படும் உறைவிட பள்ளிகளான ஜவஹர் நவோதயா பள்ளிகளில் 46,600 இடங்கள் உள்ளன. இவற்றில் கூடுதலாக 5,000 இடங்கள் ஒதுக்கப்படுவதால் 2019-20 ஆம் கல்வியாண்டில் 51,000 இடங்கள் இருக்கும்.
“இது சரியான இலக்கை நோக்கிய நடவடிக்கையாகும். இது கிராமப்புற மாணவர்களுக்கு தரமான கல்வி அளிக்க முன்னெப்போதும் இல்லாத விரிவாக்கமாகும். ஜவஹர் நவோதயா பள்ளிகளில் முன்னெப்போதும் இல்லாத இந்த விரிவாக்கம் கிட்டத்தட்ட இலவசமான உறைவிடப் பள்ளிகள் என்பதால் கிராமப்புறங்களில் உள்ள திறமையான குழந்தைகள், தரமான கல்வியை பெறுவதற்கு அதிக வாய்ப்பினை வழங்கும்” என்று மனிதவள மேம்பாட்டுத் துறை அமைச்சர் திரு. பிரகாஷ் ஜவடேகர் கூறினார்.
“தரமான கல்வியைப் பெற வேண்டும் என்ற கிராமப்புற குழந்தைகளின் வளரும் விருப்பத்தோடு, பிரதமர் நரேந்திர மோடியின் தலைமையின் கீழ் இந்த விருப்பத்தை நிறைவேற்ற வேண்டுமென்ற அரசின் தொடர் முயற்சியையும் இது பிரபலிக்கிறது” என்று மத்திய மனிதவள மேம்பாட்டுத் துறை அமைச்சர் கூறினார். மேலும் பல்வேறு மாநிலங்களில் புதிதாக உருவாக்கப்பட்டுள்ள மாவட்டங்கள் ஒவ்வொன்றிலும் நவோதயா பள்ளியை அமைப்பதைப் பற்றி அரசு பரிசீலித்து வருவதாகவும் அவர் கூறினார்.
தனித்துவமான பரிசோதனை முறையில் தொடங்கப்பட்ட நவோதயா பள்ளி முறை, இந்தியா மற்றும் வேறெங்கும் பள்ளிக் கல்வியின் வரலாற்றில் முன்னெப்போதும் இல்லாததாகும். மேலும் இவை வாய்ப்பற்ற ஆயிரக்கணக்கான குழந்தைகளை வறுமையில் இருந்து வெளிக்கொணரும் பாஸ்போர்ட்டாகவும் உருவாகி உள்ளன.
சிறுபான்மையினர் நலன் அமைச்சகம்
தேசிய வக்பு மாநாடு வக்பு தொடர்பான திட்டங்களையும் அவற்றின் அமலாக்கத்தையும் மதிப்பிட்டது
’பிரதான் மந்திரி ஜன் விகாஸ் கார்யகிராம்’ திட்டத்தின் கீழ், சிறுபான்மை விவகாரங்களுக்கான அமைச்சகம், பள்ளிகள், கல்லூரிகள், தொழிற்பயிற்சி நிறுவனங்கள், திறன் மேம்பாட்டு மையங்கள், பல்நோக்குச் சமுதாய மையங்கள், சத்பவ் மண்டபங்கள், ஹுனார் ஹப்கள், மருத்துவமனைகள், வணிக மையங்கள் போன்று நாடெங்கும் உள்ள வக்பு சொத்துக்களைக் கட்டுமானம் செய்யும் என மத்தியச் சிறுபான்மை விவகாரங்களுக்கான அமைச்சர் திரு. முக்தார் அப்பாஸ் நக்வி கூறியுள்ளார். சுதந்திரத்திற்குப் பின்னர் இது முதன்முறையாக நடத்தப்பெறுகிறது என்றும் அமைச்சர் தெரிவித்தார்.
புதுதில்லியில் நடைபெற்ற ஒருநாள் தேசிய வக்பு மாநாட்டில் அமைச்சர் திரு. நக்வி உரையாற்றுகையில் “ கடந்த வாரம் மத்திய அமைச்சரவை, சமுதாயத்தின் சமூக – பொருளாதார – கல்வி ஆளுகைக்கான பல்வேறு உள்கட்டமைப்புக்காக வக்பு சொத்துக்களைப் பயன்படுத்துவதற்கு வகைசெய்யும் ‘பிரதான் மந்திரி ஜன் விகாஸ் கார்யகிராம்’ திட்டத்திற்கு ஒப்புதல் வழங்கியது. ‘பிரதான் மந்திரி ஜன் விகாஸ் கார்யகிராம்’ திட்டத்தின் கீழ், 308 மாவட்டங்கள், 870 கோட்டங்கள், 331 நகரங்கள், ஆயிரக்கணக்கான கிராமங்கள் இடம்பெற்றுள்ளன. சமுதாயத்தின் பயன்பாட்டிற்காக வக்பு சொத்துக்களைப் பயன்படுத்துவதை ‘பிரதான் மந்திரி ஜன் விகாஸ் கார்யகிராம்’ திட்டம் தூண்டியுள்ளது. நாடெங்கும் 5,71,000 பதிவு செய்யப்பட்ட வக்பு சொத்துக்கள் உள்ளன “ என்றார்.
மேலும் விவரங்களுக்கு www.pib.nic.in வலைத்தளத்தைப் பார்க்கவும்.
(Visitor Counter : 106
தொலைதொடர்பு மற்றும் தகவல் தொழில்நுட்ப அமைச்சகம்
கோடிக்கணக்கான வர்த்தகர்களுக்கு போக்குவரத்து பங்குதாரராகும் இந்திய அஞ்சல் துறை
அகில இந்திய வர்த்தகர்களின் கூட்டமைப்பு  மற்றும் டிரிப்டா டெக்னாலஜிஸ் ஆகியவற்றுடன் இணைந்து இந்திய அஞ்சல் துறை இன்று மத்திய தகவல் தொடர்புத்துறை இணையமைச்சர் திரு.தேவுசின் சவுகான் முன்னிலையில் புரிந்துணர்வு ஒப்பந்தத்தில் கையெழுத்திட்டது. இந்த புரிந்துணர்வு ஒப்பந்தம், 'பாரத் இமார்ட்' என்ற போர்ட்டலை செயல்படுத்த உதவுகிறது. இது வர்த்தகர்களிடத்திலிருந்து சரக்குகளை எடுத்துச் சென்று, நாடு முழுவதும் மக்களின் வீட்டிலேயே டெலிவரி செய்வதை உறுதி செய்யும். இது சிஏஐடி உடன் தொடர்புடைய எட்டு கோடி வர்த்தகர்களுக்கு பயனளிக்கும் என்று நம்பப்படுகிறது.
இந்நிகழ்ச்சியில் பேசிய மத்திய தகவல் தொடர்புத்துறை இணையமைச்சர், பொதுமக்களின் கோரிக்கைகளுக்கு ஏற்ப காலப்போக்கில் தபால் துறை தன்னை மாற்றிக்கொண்டதாக குறிப்பிட்டார். பெண்கள் அதிகாரமளிப்பதற்காக பிரதமர் திரு.நரேந்திர மோடி அயராது உழைத்து வருவதாகவும், இந்தக் கனவை நனவாக்குவதில் அஞ்சல் துறை முக்கியப் பங்காற்றி வருகிறது எனவும் அவர் கூறினார். செல்வமகள் சேமிப்புத் திட்டம் பெண் குழந்தைகளுக்கு நிதிப் பாதுகாப்பை வழங்கும் அரசின் சிறந்த செயல்திட்டங்களில் ஒன்று எனவும், பெண்களின் வைப்புத்தொகைக்கு 7.5 சதவீத வட்டி விகிதத்தை வழங்கும் மகிளா சம்மன் பச்சத் பத்ரா மிகவும் பிரபலமான திட்டமாக நிரூபிக்கப்பட்டுள்ளதாகவும் மத்திய இணையமைச்சர் தேவுசின் சவுகான் தெரிவித்துள்ளார்.
கொரோனா தொற்றின் போது அஞ்சல் துறை வழங்கிய சிறந்த சேவையை அவர் நினைவு கூர்ந்தார். ஒவ்வொரு கிராமத்திலும் உள்ள ஒவ்வொரு குடிமகனின் வாழ்க்கையையும் மாற்றியமைக்கக்கூடிய கொள்கைகளை உருவாக்க வேண்டுமென பிரதமர் திரு.நரேந்திர மோடி, தபால் துறைக்கு அறிவுறுத்தியுள்ளதாகவும், இன்றைய நிகழ்வு உட்பட, தபால் துறையின் ஒவ்வொரு கொள்கையும், செயலும் மேற்கூறிய நோக்கத்திலேயே செயல்படுவதாகவும் திரு.தேவுசின் சவுகான் மேலும் கூறினார்.
சிஏஐடி மற்றும் பாரத் இ-மார்ட் உடனான புரிந்துணர்வு ஒப்பந்தம் நாட்டில் உள்ள சிறு வணிகர்களுக்குத் தேவையான போக்குவரத்து ஆதரவை வழங்குவதோடு, இது அவர்களின் வணிகங்களையும், வேலை வாய்ப்புகளையும் அதிகரிக்கும் என்றும் மத்திய இணையமைச்சர் திரு.தேவுசின் சவுகான் நம்பிக்கை தெரிவித்தார்.
----
AD/PKV/KPG
(Visitor Counter : 92
நிலக்கரி அமைச்சகம்
சிஎம்சிடிஐஎல் தொடர்ந்து கோல் இந்தியா நிறுவனத்தின் துணை நிறுவனமாக செயல்படும்
அண்மையில் சில ஊடகங்களில் வெளியான உறுதிப்படுத்தப்படாத செய்தியில், மத்திய சுரங்க திட்டமிடல் மற்றும் வடிவமைப்பு நிறுவனம்  தாது அபிவிருத்தி கழகத்துடன் இணைக்கப்பட இருப்பதாக தெரிவிக்கப்பட்டிருந்தது.
இது குறித்து விளக்கம் அளித்துள்ள மத்திய நிலக்கரி அமைச்சகம், கோல் இந்தியா நிறுவனத்தின் துணை நிறுவனமான CMPDIL, நிலக்கரி வெட்டி எடுக்கும் பணிகள் மற்றும் நிலக்கரி துறைக்கு தேவையான ஆலோசனை சேவைகளை வழங்கி வருவதாக தெரிவித்துள்ளது. மற்ற தாது உற்பத்தியிலும், வர்த்தகத்தை விரிவுபடுத்துவதற்கான வாய்ப்புகளை கருத்தில் கொண்டு, இந்த நிறுவனத்தை வலுப்படுத்த திட்டமிட்ட மத்திய அரசு, தாது அபிவிருத்தி கழகத்தை மத்திய சுரங்க திட்டமிடல் மற்றும் வடிவமைப்பு நிறுவனம்  உடன் இணைப்பது குறித்து பரிசீலிக்கப்பட்டது.
தாது அபிவிருத்தி கழகம் நிலக்கரி அல்லாத பிறவகை தாது உற்பத்தி மற்றும் ஆலோசனை தொடர்பான பணிகளில் மிகுந்த நிபுணத்துவம் பெற்றுள்ளது. எனவே, இத்தகைய இணைப்பு மற்றும் ஒருங்கிணைந்த தாது உற்பத்தி மற்றும் ஆலோசனை அமைப்பு ஒன்றை உருவாக்குவது, நிலக்கரி மற்றும் நிலக்கரி அல்லாத துறைகளின் வளர்ச்சி மற்றும் மதிப்பு கூட்டுதலுக்கு உதவிகரமாக இருக்கும். அதேவேளையில் CMPDIL தொடர்ந்து கோல் இந்தியா நிறுவனத்தின் துணை நிறுவனமாகவே இயங்கும்.
விவசாயத்துறை அமைச்சகம்
வேளாண் மற்றும் உணவுத் தொழில் துறையில் இந்தியா மற்றும் உக்ரேன் இடையே ஒப்பந்தம்: மத்திய அமைச்சரவை ஒப்புதல்
வேளாண் மற்றும் உணவுத் தொழில் துறையில் இந்தியா மற்றும் உக்ரேன் இடையேயான ஒத்துழைப்புக்கான ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்த ஒப்பந்தத்தின் மூலம் வேளாண் மற்றும் உணவுத் தொழில் துறையின் பல்வேறு பிரிவுகளில் ஒத்துழைப்பு வழங்கப்படும். இருநாடுகளின் பிரதிநிதிகளைக் கொண்ட கூட்டு செயல் குழு, ஒத்துழைப்பு தொடர்பான துறைகளை கண்டறிந்து அதற்கான திட்டங்களை வகுத்து, அமலாக்கப் பணிகளின் கண்காணிப்பு போன்ற பணிகளை மேற்கொள்ளும்.
இந்த ஒப்பந்தம் கையெழுத்திடப்பட்ட தேதியிலிருந்து ஐந்து ஆண்டுகளுக்கு செல்லுபடியாகும். மேலும், இந்த ஒப்பந்தம் தானாகவே அடுத்த ஐந்தாண்டுகளுக்கும் நீட்டிக்கப்படும் என்பது குறிப்பிடத்தக்கது.
பாதுகாப்பு அமைச்சகம்
பாதுகாப்பு துறையின் ஆராய்ச்சி மற்றும் மேம்பாட்டு பிரிவின் செயலர் மற்றும் பாதுகாப்பு ஆராய்ச்சி மற்றும் மேம்பாட்டு அமைப்பின் தலைவராக டாக்டர் ஜி.சதீஷ் ரெட்டி பொறுப்பேற்றார்
பாதுகாப்பு ஆராய்ச்சி மற்றும் மேம்பாட்டு  செயலராகவும் பாதுகாப்பு ஆராய்ச்சி மற்றும் மேம்பாட்டு அமைப்பு -ன் தலைவராகவும் டாக்டர் ஜி.சதீஷ் ரெட்டி இன்று புதுதில்லியில் பொறுப்பேற்றார்.
பிரபல ஏவுகணை விஞ்ஞானியான டாக்டர் ஜி.சதீஷ் ரெட்டி, உள்நாட்டு வடிவமைப்பு, பல வகையான ஏவுகணைகள் மற்றும் பாதுகாப்பு தொடர்பான கருவிகளைப் படைப்பிரிவில் சேர்ப்பது, இலக்குகளை துல்லியமாக தாக்கும் ஆயுதங்கள் மற்றும் வான் பயண மின்னணுவியல் தொழில்நுட்பம் ஆகிய துறைகளுக்கு முக்கிய பங்களிப்பை அளித்துள்ளார். இந்தியாவின் வான்வெளி தொழில்நுட்பம் மற்றும் தொழிற்சாலைகளின் மேம்பாட்டிற்கும் அவர் பங்களிப்பு ஆற்றியுள்ளார்.
பிரதமர் அலுவலகம்
சுவாமித்வா திட்டத்தின் கீழ் சொத்துக்களுக்கான மின்னணு அட்டைகளின் விநியோகத்தை ஏப்ரல் 24 அன்று பிரதமர் தொடங்கி வைக்கிறார்
தேசிய பஞ்சாயத்து விருதுகள் 2021-ஐயும் பிரதமர் வழங்குகிறார்
சுவாமித்வா திட்டத்தின் கீழ் சொத்துக்களுக்கான மின்னணு அட்டைகளின் விநியோகத்தை ஏப்ரல் 24  அன்று பகல் 12 மணி அளவில் பிரதமர் திரு நரேந்திர மோடி காணொலி மூலம் தொடங்கி வைக்கிறார். சுவாமித்வா திட்டத்தை நாடு முழுவதும் அறிமுகப்படுத்தும் இந்த நிகழ்வில் 4.09 லட்சம் சொத்து உரிமைதாரர்களுக்கு அவர்களது சொத்துக்களுக்கான மின்னணு அட்டைகள் வழங்கப்படும். மத்திய அமைச்சர் திரு நரேந்திர சிங் தோமர் இந்த நிகழ்ச்சியில் பங்கேற்க உள்ளார்.
தேசிய பஞ்சாயத்து ராஜ் தினத்தன்று தேசிய பஞ்சாயத்து விருதுகள் 2021-ஐயும் பிரதமர் வழங்கவிருக்கிறார். பின்வரும் பிரிவுகளில் தேசிய பஞ்சாயத்து விருதுகள் 2021 வழங்கப்படவிருக்கின்றன: தீன் தயாள் உபாத்யாய் பஞ்சாயத் சஷாக்திகரன் புரஸ்கார் , நானாஜி தேஷ்முக் ராஷ்டிரிய கௌரவ் கிராம் புரஸ்கார் , கிராம பஞ்சாயத்து வளர்ச்சி திட்ட விருது , குழந்தைகளுக்கு தோழமையான கிராம பஞ்சாயத்து விருது  மற்றும் மின்னணு-பஞ்சாயத்து விருது .
ரூபாய் 5 லட்சம் முதல் 50 லட்சம் வரையிலான பரிசுப் பணத்தை  மாண்புமிகு பிரதமர் வழங்குவார். பஞ்சாயத்துக்களின் வங்கி கணக்குகளுக்கு பரிசுப் பணம் உடனடியாக நேரடியாக பரிவர்த்தனை செய்யப்படும். இவ்வாறு செய்யப்படுவது இதுவே முதல் முறையாகும்.
சுவாமித்வா திட்டம் குறித்து கிராமங்களின் ஆய்வு மற்றும் மேம்படுத்தப்பட்ட தொழில்நுட்பத்தை கொண்டு கிராமப்பகுதிகளை விவரணையாக்கம் எனும் சுவாமித்வா திட்டம், சமூக பொருளாதார அளவில் அதிகாரமளிக்கப்பட்ட, தற்சார்பு மிக்க கிராமப்புற இந்தியாவை ஊக்குவிப்பதற்காக 2020 ஏப்ரல் 24 அன்று பிரதமரால் தொடங்கப்பட்டது. விவரணையாக்கம் மற்றும் ஆய்வுக்காக நவீன தொழில்நுட்ப உபகரணங்களை பயன்படுத்தி ஊரக இந்தியாவை மாற்றியமைக்கும் திறன் இந்த திட்டத்திற்கு உள்ளது. கடன்கள் மற்றும் இதர நிதி பலன்களை பெறுவதற்காக சொத்தை நிதி வளமாக கிராமத்தில் உள்ளவர்கள் பயன்படுத்துவதற்கு இது வழிவகுக்கிறது.
நாடு முழுவதிலும் உள்ள 6.62 லட்சம் கிராமங்களில் 2021 முதல் 2025 வரை இந்த திட்டம் செயல்படுத்தப்படும்.
இதன் ஆரம்ப கட்டம், மகாராஷ்டிரா, கர்நாடகா, ஹரியானா, உத்தரப் பிரதேசம், உத்தரகாண்ட், மத்தியப் பிரதேசம் மற்றும் பஞ்சாப் மற்றும் ராஜஸ்தானில் உள்ள தேர்ந்தெடுக்கப்பட்ட கிராமங்களில் 2020-2021-ல் செயல்படுத்தப்பட்டது.
------
(
சுகாதாரம் மற்றும் குடும்ப நலத்துறை அமைச்சகம்
கொவிட்-19-ஐ எதிர்த்து போரிடும் சுகாதார பணியாளர்களுக்கான காப்பீட்டுத் திட்டம் இன்னும் ஆறு மாதங்களுக்கு நீட்டிப்பு
கொவிட்-19-ஐ எதிர்த்து போரிடும் சுகாதார பணியாளர்களுக்காக 2020 மார்ச் 30 அன்று 90 நாட்களுக்கு அறிவிக்கப்பட்ட பிரதமரின் ஏழைகள் நல்வாழ்வுத் தொகுப்பு காப்பீட்டுத் திட்டம் 90 நாட்களுக்கு, அதாவது, 2020 செப்டம்பர் 25 வரை, நீட்டிக்கப்பட்டது.
தற்போது இத்திட்டம் இன்னும் 180 நாட்களுக்கு, அதாவது ஆறு மாதங்களுக்கு, நீட்டிக்கப்பட்டுள்ளது.
சுகாதார சேவையாளர்களுக்கு ரூ.50 லட்சத்துக்கு இந்த மத்திய திட்டம் காப்பீடு அளிக்கும். இதில் சமுதாய சுகாதாரப் பணியாளர்களும் அடங்குவார்கள். கொவிட்-19 பாதித்த நோயாளிளுடன் நேரடியான தொடர்பில் ஈடுபட்டு சிகிச்சை அளிப்பதன் மூலம் நோய் பரவும் ஆபத்து வாய்ப்பில் இருக்கும் சுகாதாரப் பணியாளர்களுக்கு இந்த காப்பீடு வசதி அளிக்கப்படுகிறது. கொவிட்-19 தாக்கி எதிர்பாராத விதமாக உயிரிழப்பு ஏற்பட்டாலும் இந்தக் காப்பீடு கிடைக்கும்.
கொவிட் - 19 தொடர்பான பணியில் அமர்த்தப்பட்டிருக்கும் தனியார் மருத்துவமனை அலுவலர்கள்/ ஓய்வுபெற்ற / தன்னார்வலர்கள் / உள்ளாட்சி அமைப்புகள் / ஒப்பந்த / தினசரி கூலி அடிப்படையிலான / தற்காலிக / அயல்பணி அடிப்படையில் மாநில / மத்திய அரசு மருத்துவமனைகள் / மத்திய / மாநில / யூனியன் பிரதேச அரசுகள், எய்ம்ஸ் மற்றும் ஐ என் ஐ தன்னாட்சி மருத்துவமனைகள் / மத்திய அமைச்சகங்களின் மருத்துவமனைகளில் பணிபுரியும் அனைவரும் இதன் கீழ் வருவார்கள்.
பயனாளி வேறு எந்த காப்பீட்டுத் திட்டத்தின் கீழ் பயன்பெறுபவராக இருந்தாலும், அதற்கும் கூடுதலாக, இந்தக் காப்பீட்டுத் திட்டத்தின் கீழ் பயன்கள் கிடைக்கும்.
இந்தத் திட்டத்தின் பயனைப் பெற வயது வரம்பு ஏதும் இல்லை மற்றும் தனிப்பட்ட முறையில் இணைதல் தேவையில்லை. மத்திய சுகாதார மற்றும் குடும்ப நல அமைச்சகம் இத்திட்டத்துக்கான கட்டணங்களை முழுவதுமாக ஏற்கிறது. பயனாளி இதர காப்பீட்டுத் திட்டங்களின் கீழ் பயன்பெறுபவராக இருந்தாலும், அதற்கும் கூடுதலாக, இந்தக் காப்பீட்டுத் திட்டத்தின் கீழ் பயன்கள் கிடைக்கும். இந்தத் திட்டத்தின் விதிமுறைகளைப் பின்பற்றி காப்பீட்டுத் தொகையை வழங்குவதற்காக நியூ இந்தியா அஷ்ஷூரன்ஸ் நிறுவனத்துடன் மத்திய சுகாதார மற்றும் குடும்ப நல அமைச்சகம் கைகோர்த்துள்ளது.
இந்தத் திட்டத்தின் கீழ் இது வரை மொத்தம் 61 கோரிக்கைகள் பரிசீலிக்கப்பட்டு நிதி வழங்கப்பட்டுள்ளது. 156 கோரிக்கைகள் நியூ இந்தியா அஷ்ஷூரன்ஸ் நிறுவனத்தால் பரிசீலிக்கப்பட்டு வரும் நிலையில், 67 வழக்குகளில் மாநிலங்களால் இன்னும் கோரிக்கை படிவங்கள் சமர்ப்பிக்கப்படவில்லை.
தமிழ்நாட்டை பொருத்தவரை மொத்தம் 20 கோரிக்கைகள் நியூ இந்தியா அஷ்ஷூரன்ஸ் நிறுவனத்தால் பெறப்பட்டு, 4 + 1 கோரிக்கைகள் மீது பணிகள் முடிந்துள்ளன. எட்டு விண்ணப்பங்கள் பரிசீலனையில் உள்ளன, 7 தகுதியுடயவை அல்ல என கண்டறியப்பட்டுள்ளன மற்றும் 2 வழக்குகளில் மாநிலத்தால் இன்னும் கோரிக்கை படிவங்கள் சமர்ப்பிக்கப்படவில்லை.
இதர மாநிலங்களைப் பற்றிய தகவல்களுக்கு இந்த இணைப்பை பார்க்கவும்: https://pib.gov.in/PressReleseDetail.aspx?PRID=1654635
அறிவியல் மற்றும் தொழில்நுட்பத்துறை
ஆராய்ச்சி மற்றும் புதுமையை ஊக்குவித்தல்; கொவிட்-19 உயிரி வங்கிகள் நான்கினை உயிரித் தொழில்நுட்பத்துறை அமைத்தது
கொவிட்-19 பெருந்தொற்றைக் கட்டுப்படுத்த, தடுப்பு மருந்துகளை உருவாக்கவும், நோய் கண்டறிதல், சிகிச்சைகளுக்கான ஆராய்ச்சி மற்றும் மேம்பாட்டு முயற்சிகள் மேற்கொள்ள உத்தரவிடப்பட்டுள்ளது. கொவிட்-19 ஆராய்ச்சி மேம்பாட்டு முயற்சிகளுக்கு மதிப்புமிக்க ஆதாரமாக நோய் பாதித்தவர்களிடமிருந்து திரட்டப்பட்ட மாதிரிகள் இருக்கக்கூடும். கொவிட்-19 தொடர்பான ஆராய்ச்சிக்கு, உயிரி மாதிரிகள் மற்றும் தரவுகளைப் பகிர்ந்து கொள்ளுமாறு நிதிஆயோக் அண்மையில் விதிமுறைகளை வெளியிட்டது. அமைச்சரவைச் செயலரின் அறிவுறுத்தலின் படி, இந்திய மருத்துவ ஆராய்ச்சிக் கவுன்சில்  சோதனைக்கான கொவிட்-19 நோயாளிகளின் மாதிரிகளைச்  சேகரித்து, இருப்பு வைத்துப் பராமரிப்பதற்காக 16 உயிரிக் களஞ்சியங்களை அறிவித்துள்ளது.
16 உயிரி களஞ்சியங்களின் பட்டியல் வருமாறு; ஐசிஎம்ஆர்-9, டிபிடி-4, சிஎஸ்ஐஆர்-3. உயிரித்தொழில்நுட்பத்துறையின் கட்டுப்பாட்டின் கீழ் வரும் நான்கு களஞ்சியங்களாவன:- என்சிஆர்- பயோடெக் தொகுப்பு , டிஎச்எஸ்டிஐ, பரீதாபாத் கிளினிகல் சாம்பிள்ஸ் , ஆர்சிபி பரீதாபாத்- வைரல் சாம்பிள்ஸ், வாழ்க்கை அறிவியல் நிறுவனம், புவனேஸ்வர், இன்ஸ்டெம் பெங்களூர், ஐஎல்பிஎஸ் புதுதில்லி. கொவிட்-19 நோயாளிகளிடமிருந்து வாய்த்தொண்டை, நாசித்தொண்டை ,மாதிரிகள், மூச்சுக்குழாய் அழற்சி, சளி, ரத்தம், சிறுநீர், மலம் ஆகியவற்றைச் சேகரித்து, சேமித்து வைத்து, நோய் கண்டறிதல்,சிகிச்சை, தடுப்பு மருந்து போன்றவற்றை உருவாக்க வருங்காலப் பயன்பாட்டுக்கு உதவும்.
மாதிரி சேகரிப்பு, போக்குவரத்து, பிரித்தல், சேமித்தல், பகிர்தலுக்கான நிலையான செயல்பாட்டு விதிமுறைகளை இந்த அமைப்புகள் சீராக உருவாக்கும். கொவிட்-19 நோயாளிகளின் மாதிரிகளுக்கான உயிரி -வங்கிகளின் பங்கு, தடுப்பு மருந்து மற்றும் சிகிச்சை முறை, கையாளுதல் தொடர்பான வழிகாட்டுதல்களை உருவாக்கும். கொரோனா தொற்று மாதிரிகளைச் சோதிக்கும் போது உயிரிய பிஎஸ்எல்-3 நடைமுறைகள் கையாளப்படும். புதுமையான தொழில்நுட்பவியல் கண்டுபிடிப்புகளை உரிய நேரத்திற்குள் உருவாக்கும் வகையில், இந்த கொவிட்-19 உயிரி – வங்கி வசதிகள் உத்திப்பூர்வமான எதிர்காலத் திட்டத்துடன் செயல்படும். உயிரித்தொழில்நுட்பத்துறை இதற்கு ஆதரவளிக்கும். உயிரிக் களஞ்சியங்கள் சோதனைக் கூட மாதிரிகளை, தத்தம் நிறுவனங்களில் ஆராய்ச்சி மற்றும் மேம்பாட்டு நோக்கத்துக்குப் பயன்படுத்தும்.
மேலும், நோய் கண்டறிதல், சிகிச்சை முறைகள், தடுப்பு மருந்துகளை உருவாக்குதல் ஆகியவற்றில் ஈடுபட்டுள்ள கல்வி, தொழில், வர்த்தக நிறுவனங்களின் வேண்டுகோளை நன்கு ஆராய்ந்து, அது நாட்டு நலனுக்கு ஏற்றது என உறுதி செய்த பின்னர், அந்நிறுவனங்களுடன் மாதிரிகளைப் பகிர்ந்துகொள்ள இந்தக் களஞ்சியங்களுக்கு அதிகாரம் அளிக்கப்பட்டுள்ளது. சோதனைக்கூட, கிருமி உயிரி மாதிரிகளைப் பகிர்ந்து கொள்ளுதல்,, புதிய தொழில்நுட்பத்துக்கு மிக முக்கியமானதாக இருக்கும். மேலும், நமது ஆராய்ச்சியாளர்கள், தொழில் தொடங்குவோர், தொழில்துறையினர் ஆகியோரின் உற்பத்தி மேம்பாட்டுக்கும் அது உதவும். இது சுயசார்பு இந்தியாவை உருவாக்குவதை நோக்கிய நமது பயணத்திற்கு முக்கிய நடவடிக்கையாகவும் இருக்கும்.
(Visitor Counter : 129
ரெயில்வே அமைச்சகம்
தனியார் ரயில்கள் அறிமுகம் தொடர்பான தகவல் குறித்த விளக்கம்
‘’தனியார் ரயில்கள் அறிமுகத்துக்கான கால அறிவிப்பு’’ தொடர்பாக வெளியாகியுள்ள சில செய்திகளில், “தனியார் ரயில்கள் திட்டம் மார்ச் 2024 முதல் தொடங்கும்’’ எனக் குறிப்பிடப்பட்டிருந்தது.
இது தொடர்பாக, ஊடகக் குழுமத்தில் நேற்று, அதாவது 18, ஜூலை 2020 அன்று விளக்கம் வெளியிடப்பட்டது. அது தற்போது மீண்டும் வெளியிடப்படுகிறது.
தனியார் ரயில்களை 2023 மார்ச் மாதத்திலிருந்து மட்டுமே இயக்க காலம் நிர்ணயிக்கப்பட்டுள்ளது குறிப்பிடத்தக்கது.
இதற்கான டெண்டர்கள் மார்ச் 2021 –இல் இறுதி செய்யப்படும். ரயில்கள் 2023 மார்ச் முதல் இயக்கப்படும்.
முந்தைய காரணத்தால் தவறான தகவல் வெளியாகியிருந்தால், மேற்கூறிய தகவல்களை உண்மைத் தகவலாக எடுத்துக்கொள்ளப்பட வேண்டும்.
---------------------------------------------------------
(Visitor Counter : 179
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 193.28 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 193.28 கோடிக்கும் அதிகமான  டோஸ்கள் செலுத்தப்பட்டுள்ளன. 2,44,45,929 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.36 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,035 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,11,370.
இந்தியாவில் கடந்த 24 மணி நேரத்தில் 2,828 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,74,309 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.97 கோடி . வாராந்திரத் தொற்று 0.56 சதவீதமாக உள்ளது. தினசரித் தொற்று விகிதம் 0.60 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1829086
•••••••••••••
(Visitor Counter : 122
எரிசக்தி அமைச்சகம்
தேசிய பொது யோகா செயல்முறை விளக்க நிகழ்ச்சியில் ஆன்லைன் மூலம் பங்கேற்று 7-வது சர்வதேச யோகா தினத்தை என்ஹெச்பிசி கொண்டாடியது
இந்தியாவின் முன்னணி நீர் மின் நிறுவனமான என்ஹெச்பிசி லிமிடெட், தனது அனைத்து மின் நிலையங்கள், திட்டங்கள் மற்றும் பிராந்திய அலுவலகங்களில் 2021 ஜூன் 21 அன்று ஏழாவது சர்வதேச யோகா தினத்தை முழு உற்சாகத்துடன் கொண்டாடியது.
கொவிட்-19 பெருந்தொற்றை முன்னிட்டு மின்னணு மற்றும் டிஜிட்டல் தளங்கள் மூலம் சர்வதேச யோகா தினம் கொண்டாடப்பட்டது.
தூர்தர்ஷனில் ஒளிபரப்பப்பட்ட தேசிய பொது யோகா செயல்முறை விளக்க நிகழ்ச்சிக்கு இணங்க மாபெரும் ஆன்லைன் யோகா பயிற்சி நிகழ்ச்சியில் தமது குடும்பத்தினருடன் என்ஹெச்பிசி தலைவர் மற்றும் நிர்வாக இயக்குநர் திரு ஏ கே சிங் பங்கேற்றார்.
நிகழ்ச்சியில் பேசிய அவர், “மனம், உடல் மற்றும் ஆன்மிக சக்தியை யோகா மேம்படுத்துகிறது. யோகா செய்பவர்கள் அதை தொடர்ந்து பின்பற்ற வேண்டுமென்றும், இது வரை செய்யாதவர்கள் பயிற்சியை தொடங்கி தங்கள் உடல் மற்றும் மன ஆரோக்கியத்தை பேண வேண்டும் என்றும் நான் கேட்டுக்கொள்கிறேன். யோகா உங்கள் பணிகளை எளிதாக்குவதோடு, உங்களை மகிழ்ச்சியாகவும், ஆரோக்கியத்துடனும் வைக்கிறது” என்று கூறினார்.
அனைத்து இடங்களில் இருந்தும் என்ஹெச்பிசி பணியாளர்கள் மற்றும் அவர்களது குடும்ப உறுப்பினர்கள் காணொலி மூலம் சர்வதேச யோகா தின நிகழ்ச்சியில் பங்கேற்றனர். கடந்த ஒரு வாரமாக யோகா மற்றும் இயற்கை மருத்துவம் குறித்த ஆன்லைன் பயிற்சிகள் மற்றும் உரைகளை என்ஹெச்பிசி நடத்தியது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729008
-----
(Visitor Counter : 126
பிரதமர் அலுவலகம்
சித்ரகூட் சாலை விபத்தில் உயிரிழந்தோருக்கு பிரதமர் இரங்கல்
உத்தரப்பிரதேச மாநிலம் சித்ரகூட்டில் நிகழ்ந்த சாலை விபத்தில் ஏற்பட்ட உயிரிழப்பு குறித்து, பிரதமர் திரு.நரேந்திரமோடி ஆழ்ந்த வேதனை தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில்;
“சித்ரகூட் தேசிய நெடுஞ்சாலையில் நிகழ்ந்த விபத்து மிகவும் வேதனை அளிக்கிறது. இதில், தங்களது அன்புக்குரியவர்களை இழந்தவர்களுக்கு எனது ஆழ்ந்த அனுதாபங்கள். காயமடைந்த அனைவரும் விரைவில் குணமடைய வேண்டுகிறேன்“ என்று பிரதமர் தெரிவித்ததாக கூறப்பட்டுள்ளது.